Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pažljivo pročitaj priču. Nakon toga odgovori na zadana pitanja.**

**VRABAC U ŠKOLI**

- Joj, mali debeli pernati vrapček! – poviče Vinka na školskom odmoru. Sva su djeca znatiželjno tražila malo stvorenje u školskom hodniku.

- Gdje je, gdje je?! – povikaše djeca.

- Ha, tu je! Tu ispod radijatora! Vidite li ga? – opet će glasno Vinka.

Vrapčiću je srce snažno lupalo, a perje mu se malo nadiglo. Još se više priljubio uza zid kad su ga male znatiželjne glavice stale gledati. Djeca su se sve više gurala k radijatoru kao da ne vide baš dobro. Vrapčića je to još više plašilo.

- Pero, daj ga zgrabi! – povikaše dječaci iz 3.c razreda.

- Ma, pustite ga! Zar ne vidite da se sav preznojio od straha! – povikale su djevojčice iz 3.a razreda.

- Vrapci se ne znoje! Vi stvarno nemate pojma! – odbrusili su im dječaci iz "c" razreda.

I tako, riječ po riječ – nastane svađa. U trenu više nitko nije mislio na vrapca, već su se svi prepirali. Samo je malo nedostajalo da započne tučnjava.

- Što se ovdje događa? Čemu sva ta galama? Gdje je dežurni učenik? – "pljuštala" su pitanja učiteljice iz «c» razreda.

- Učiteljice, oni kažu da mi nemamo pojma! – povikala su ljutito djeca.

- Nije lijepo što se međusobno svađate. Radije pođite u svoje učionice.

- Ali, učiteljice, pogledajte ispod radijatora! – povikaše djeca.

Učiteljica pogleda i vidi maleno pernato stvorenje, priljubljeno uza zid.

- Pa to je mali vrapčić! – uskliknula je učiteljica. – Kako li je samo ušao? Sigurno je prestrašen. Djeco, napravite mjesta i otvorite prozore. Vrapčić će sigurno znati izaći.

Tako je i bilo. Vrapčić poskoči dva-tri puta i odleprša van. Njegovoj sreći nije bilo kraja.

1. ZAOKRUŽI SLOVO ISPRED TOČNOG ODGOVORA.

Ova priča govori:

a) o neobičnom događaju na školskom odmoru

b) o jednom školskom danu

c) o školskom izletu.

2. DOPUNI REČENICU:

Radnja priče događa se u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

3. ZAOKRUŽI SLOVO ISPRED TOČNOG ODGOVORA.

Vrijeme radnje u priči je:a) za vrijeme satab) za vrijeme odmora.

4. Tko je glavni lik ove priče? \_\_\_\_\_\_\_\_\_\_\_\_\_\_\_\_\_\_\_\_

5. Pronađi i napiši 3 riječi kojima je opisan izgled vrapca.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Pronađi u tekstu izjavnu rečenicu koja govori što se zbivalo s vrapčićevim srcem i perjem kad su ga učenici pronašli. Prepiši tu rečenicu pazeći na pravopisna pravila.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. ZAOKRUŽI SLOVO ISPRED TOČNOG ODGOVORA.

Gdje su djeca pronašla vrapčića?a) Ispod prozorab) Ispod klupec) Ispod radijatora.

8. ZAOKRUŽI **DVIJE RIJEČI** KOJE GOVORE KAKO SU SE PONAŠALA DJECA ZA VRIJEME ŠKOLSKOG ODMORA.

Kad su djeca pronašla vrapčića, započela je: krađa, svađa, prepirka, tučnjava

9. ODGOVORI KRATKO.

Što su za vrapčića tvrdile djevojčice iz 3.a razreda? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. ZAOKRUŽI SLOVO ISPRED TOČNOG ODGOVORA.

*Kada se pojavila učiteljica razreda, pitanja su pljuštala. Kada pitanja "pljušte", to znači da je učiteljica:*

a) polako i smireno ispitivala učenikeb) uzbuđeno i brzo postavljala pitanja jedno za drugim

c) bila prilično nezainteresirana.

11. Pronađi u priči prvu upitnu rečenicu koju je učiteljica uputila učenicima nakon svađe. Prepiši rečenicu pazeći na pravopisna pravila!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. Koja se dva dječja imena spominju u priči? Prepiši ih! \_\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_

13. ZAOKRUŽI SLOVO ISPRED TOČNOG ODGOVORA.

Za koga kažemo da nema pojma?

a) Za onog koji nije siguran u svoje znanje.b) Za onoga koji ne zna osnovna znanja.

14. BROJEVIMA OD 1 DO 4 POREDAJ DOGAÐAJE ONIM REDOSLIJEDOM KAKO SU SE DOGAÐALI U PRIČI.

\_\_\_\_ Dolazak učiteljice.

\_\_\_\_ Djeca otkrivaju vrapca.

\_\_\_\_ Vrabac na slobodi.

\_\_\_\_ Prepirka učenika.

15. Pronađi u tekstu izjavnu rečenicu kojom učiteljica upućuje učenike što moraju učiniti da bi vrapčić izašao iz školskog hodnika. Prepiši tu rečenicu pazeći na pravopisna pravila.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_